Vjedmos ežeras
Vjedmos ežeras (isp. Lago Viedma) – ežeras Argentinoje, rytinėje Patagonijos Andų pašlaitėje (250 m aukštyje), Santa Kruso provincijoje, Čilės pasienyje, 240 km į vakarus nuo Puerto Santa Kruso, 9 km į pietus nuo El Čalteno. Vakarinė dalis įeina į Ledynų nacionalinį parką. Ežeras ledyninės kilmės, nusidriekęs pietryčių kryptimi. Ilgis 75 km, plotis 24 km. Plotas nepastovus, dėl ledynų tirpsmo vandenų svyruoja nuo 1088 km² iki 1600 km². Ežero gylis siekia virš 900 m (±3 %, giliausias Amerikoje). Vakariniai Vjedmos ežero krantai statūs (leidžiasi Vjedmos ledynas), rytiniai – lėkšti. Šiaurės vakarinėje ežero pakrantėje iškilusios Ficrojaus ir Torės viršukalnės. Išteka La Leonos upė į Archentino ežerą (Santa Kruso ištaka). Pakrantės retai gyvenamos. Prie pietrytinio kranto yra La Leonesos gyvenvietė. Vjedmos ežerą 1782 m. atrado ispanų keliautojas Antonijus de Vjedma. Palydovinė nuotrauka Vjedmos ledynas, besileidžiantis ežeran Banguojantis ežeras ir Ficrojaus kalnas tolumoje Vjedmos ežero krantas